इसके बाद येदियुरप्पा ने सांसद प्रभाकर कोरे के निवास पर अरुण जेटली के साथ बैठक शुरू की. मंगलवार को कर्नाटक के मुख्यमंत्री बीजेपी अध्यक्ष नितिन गडकरी से मिलेंगे. येदियुरप्पा पर आरोप लगे हैं कि जमीन आवंटन मामले में उन्होंने अपने रिश्तेदारों को फायदा पहुंचाया और अनियमितताएं बरती गईं. मुख्यमंत्री का कहना है कि मामले की न्यायिक जांच की जा रही है. लेकिन माना जा रहा है कि भारतीय जनता पार्टी के वरिष्ठ नेता येदियुरप्पा की विदाई का मन बना चुके हैं. एलके आडवाणी, मुरली मनोहर जोशी और राजनाथ सिंह का मानना है कि मुख्यमंत्री येदियुरप्पा के बचाव का अब कोई रास्ता नहीं है और उन्हें पद छोड़ने के लिए कहा जाना चाहिए.